b'\n_START_ARTICLE_\nPac-Man\n_START_SECTION_\nNa\xc4\x8din igranja\n_START_PARAGRAPH_\nIgralec upravlja Pac-Mana, ki se na za\xc4\x8detku igre znajde na sredini labirinta. To\xc4\x8dke si pridobiva s tem, da \xc5\xbere manj\xc5\xa1e krogce, pri tem pa ga omejujejo po\xc5\xa1asti ali duhovi. \xc4\x8ce ga duh po\xc5\xbere, Pac-Man izgubi \xc5\xbeivljenje in se vrne na za\xc4\x8detek. \xc4\x8ce Pac-Man po\xc5\xbere enega od \xc5\xa1tirih ve\xc4\x8djih krogcev, ki se nahajajo v kotih labirinta lahko \xc5\xbere duhove in si s tem za nekaj \xc4\x8dasa oddahne, potem pa se ti zopet pojavijo v sobici na sredini labirinta._NEWLINE_Novo \xc5\xbeivljenje si lahko Pac-Man v klasi\xc4\x8dni igri pridobi le enkrat in sicer, ko dose\xc5\xbee 10000 to\xc4\x8dk (tudi 15 ali 20000 v razli\xc4\x8dnih izdajah). Ko Pac-Man po\xc5\xbere vse krogce, preide na vi\xc5\xa1jo stopnjo, v vsaki vi\xc5\xa1ji stopnji se hitrost duhov ve\xc4\x8da._NEWLINE_Igra ima 50 stopenj, vendar ni znano, da bi kdorkoli uspe\xc5\xa1no odigral vse, saj je hitrost duhov \xc5\xbee prej prevelika, da bi PacMan u\xc5\xa1el.'